
Cuelyn Wever-Urves 


PROME MINISTER 


Prome Minister Evelyn Wever - Croes a tene un conferencia 
di prensa den cual a trata e ultimo desaroyonan andando cu 
e hotel Secrets Baby Beach Aruba. A pesar cu e permiso di 
construccion y tur e permisonan relevante a wordo otorga 
na e desaroyadornan legalamente, tabatin un promedio di 
20 caso den corte den cual a ‘toets’ esaki. E ley cu ta stipula 
construccion di e hotel ta e Plan di Desaroyo Teritorial / 
Ruimtelijk ontwikkelingsplan met voorschriften (ROPV) den 
cual ta indica cu e construccion por tuma luga na e sitio unda 
cu e ta tumando luga. 


Prome Minister Wever - Croes a splica cu e permisonan pa 
construccion di e hotel a wordo entrega durante periodo di 
gobernacion cu ex Minister Otmar Oduber tabata Minister. 
Sinembargo na numeroso ocasion gruponan den comunidad a 
entama caso den corte contra e construccion di e hotel. Algun 
dia pasa tabatin un verdicto den corte cu a wordo entema pa 
un grupo di habitantenan. Den e caso aki, pa prome biaha 
hues a tuma e decision pa pospone e proyecto ‘Schorsende 
werking' pa e hecho cu habitantenan tin un obhecion entrega. 
Gobierno di Aruba no ta di acuerdo cu e veredicto aki y ta 
convenci cu e interpretacion duna no ta uno corecto. Pues a 
apela esaki y ta spera cu dentro di poco por tin un decision 
riba e apelacion aki. Banda di esey Prome Minister a indica 
cu tin mas caso andando den corte, pues ta pendiente di e 
finalsiacion di tur e casonan aki. 


Gabinete Wever - Croes ta kere den San Nicolas 

Gobierno di Aruba ta kere den e desaroyo di San Nicolas y 
pesey Gabinete Wever - Croes | a duna e permisonan relevante 
na e hotel aki. Den e leynan di ROPV a tene cuenta cu e tipo di 
desaroyo aki y ta convenci cu tin hopi potencial y oportunidad 
di crecemento pa Aruba na San Nicolas. 

Minister di Turismo Dangui Oduberta invertiendo den e potencial 
turistico, door di diferente proyecto di embeyecemento di Baby 
Beach, Rodgers Beach etc. Minister di Energia Glenbert Croes 


i 
CU E PROYECTO DI 
SECRETS BABY BEACH ARUBA LO TRECE HOPI 
DESAROYO PA SAN NICOLAS Y HENTER ARUBA 


Gobierno ta apela decision di corte pa temporalmente para e construccion 


HOTEL 


- 

su enfoke ta riba crea den San Nicolas un area di industria 
energético. Minister di Economia Geoffrey Wever ta invertiendo 
hopi tempo y atencion na embeyecimento di areanan na San 
Nicolas pa atrea otro sorto di desaroyo. Esakinan ta algun 
ehempel di con gobierno ta sostene desaroyo na y ta crea den 
e potencial di San Nicolas. 


o 


Finalisando, Prome Minister a pidi e comunidad cu ta den espera 
di e hotel pa tene unpoco pasenshi mientras cu ta atende cu e 
casonan den corte. E proyecto di Secrets ta un proyecto hopi 
importante pa pais Aruba, respetando derecho di tur habitante. 
Sinembargo tin cierto limite ora cu tincu tuma decision den 
bienestar di henter un pais. Tin hopi mama y tata di famia cu 
ta biba na San Nicolas y cu ta traha den sector hotelero cu 
mester tuma varios bus pa yega trabou. Hustamente e mama 
y tata di famianan aki ta esunnan emociona cu e proyecto di 
hotel na San Nicolas cu ta duna preferencia na esunnan cu ta 
biba pariba di brug. 

Gobierno ta convenci cu e proyecto di Secrets hotel lo trece 
hopi desaroyo no solamente pa San Nicolas so, pero pa henter 
Aruba, Prome Minister a termina bisando. 

Prome Minister Evelyn Wever-Croes: 


ARUBA TA DEN PLENO RECUPERACION 


“E enfasis di Gobierno den e fase di recuperacion ta pa desaroya nos 
pais pa crea mas cupo di empleo” 


Sy >» 


Dialuna mainta durante conferencia di prensa di Gobierno 
di Aruba, Prome Minister Evelyn Wever-Croes a cuminsa cu 
enfatisa cu Aruba ta den pleno recuperacion. Nos ta mirando cu 
e efectonan devastador di e pandemia ta kedando atras. Nos 
turismo ya caba a surpasa e nivel di prome cu e pandemia. Pa 
loke ta entradanan di turismo, aworaki nos ta na 118 % caba 
compara cu prome cu e pandemia. Nos economia ta creciendo. 
Pa aña 2023 a premira cu nos economia lo surpasa y lo ta na 
101.1% di e situacion cu e tawata ta prome cu e pandemia y 
cu un crecemento economico cu a worde premira di 4.5% pa 
e aña aki y ta pendiente di e cifranan exacto di esaki cu dentro 
di poco lo wordo informa, pero sip or bisa cu nan ta bayendo 
miho di loke cu a wordo spera. 


Cu e crecemento economico tambe, por mira cu cuponan di 
trabou a wordo crea. Mas di 1500 mama y tata di famia a haya 
trabou. E cifra di desempleo prome cu pandemia tawata na 
5.2%. Durante e pandemia, e cifra di desempleo a subi ta na 
8.8% y esaki awo e ta na 6.5%. Nos por mira cu e cifra ta 
bahando di e percentahe cu e tawata prome cu e pandemia 
pero no a yega ainda na e nivel cu e tawata na 2019 indicando 
tambe cu ainda tin trabou pa haci y tin plannan concreto pa 
logra pa mas hende haya trabou. E situacion social di nos pais 
ta dificil. Apesar di esaki, 24 cas social a worde entrega na 
2022 y ta trahando 48 cas social mas pa wordo entrega prome 
cu fin di 2023. 

Nos finansas tambe ta bayendo den e bon direccion cu un 
surplus pero mas importanta ta e proyeccionnan cu tin pa 
diferente afia tambe ta indica surplusnan. Gobierno a tuma 
e decision cu no solamente kier recupera pa bay bek na e 
nivel di prome cu e panemia, pero recupera miho cu prome 
cu e pandemia, manera Prome Minister ta enfatisando, “Not 
only bounce back but bounce forward”. Den esaki, Gobierno ta 
trahando a traves di e ‘Landspaketten’ riba diferente reforma. 


Un tema den e parti financiero cu semper a haya hopi atencion 
ta e tema di personal di Gobierno y aki tambe por mira cu ta 
trahando cu mas eficiencia y ta logra di hisa e eficiencia cu tin 
den e aparato gubernamental. Recientemente, a lansa riba e 
website di Departamento di Recurso Humano e ‘Land Aruba 
Academy’. Tur empleado publico por sigui diferente curso y 
trainingnan online gratis pa amplia nan conocemento y por 
ta mas eficiente y efectivo den nan trabou. Empleadonan por 
obtene certificadonan cu lo yuda nan tambe den nan carera 
den Gobierno. 


“Despues cu Aruba a pasa den un crisis asina devastador, 
cu trabounan determina di cada un di nos, nos a drenta den 
e fase di recuperacion. E enfasis di Gobierno den e fase di 
recuperacion ta pa desaroya nos pais di tal forma pa haya 
e balance entre mantencion di naturalesa y medio ambiento 
y desaroyo pa crea mas cupo di empleo”, Prome Minister a 
expresa. 

* PROME MINISTER TA FELICITA 
CHASTITY KOCK-HODGE CU 
CELEBRACION DI SU 25 ANIVERSARIO DI 
THE CHAZ MODEL & TALENT 
SCHOOLMODELS 


Diamars 16 di mei, durante un reunion ameno cu e 
modelonan di The Chaz Model, Prome Minister Evelyn 
Wever-Croes a tuma e oportunidad di extende un 
reconocimento na e directora sra. Chastity Kock-Hodge pa 
cu celebracion di su 25 aniversario di su scol di moda y 
talento, The Chaz Model & Talent School. "Masha danki, 
Chastity pa guia nos muchanan den e area di modelahe, 
canto y baile. Mi ta orguyoso di bo y henter bo team cu ta 
haci esaki posibel”. 


* REUNION CU DOW 


Prome Minister a reuni cu 
DOW pa evalua e necesidad di 
camindanan cu mester haya 
asfalt. Pa 2023 tin 1.8 miyon cu 
DOW tin den su presupuesto, y 
a logra aloca 4.2 miyon mas. 
Cu e placa aki por atende cu e 
camindanan cu tin mas 
urgencia e afia aki mientras ta 
preparando e Masterplan pa 
drecha tur caminda y basha 
asfalt riba camindanan di 
santo. 


RESUMEN 
SIMAN 


Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 

* PROME MINISTER TA RECONOCE 


MODELONAN ARUBIANO CU A DESTACA 
INTERNATIONALMENTEMODELS 


Riba invitacion di Prome Minister Evelyn Wever-Croes, e 5 
modelonan cu ultimo tempo a bay afor y representa Aruba 
dignamente, a bishita Bestuurskantoor pa un encuentro 
hopi ameno cu Prome Minister. Prome Minister a tuma e 
oportunidad di combersa cu cada un di e representantenan 
riba nan experiencia den e ramo di modelahe y nan 
representacion den exterior. 

e BISHITA UNIVERSIDAD 
AUSOMA 


Prome Minister 
conhunamente cu 

Minister Endy Croes a bishita 
e universidad di Ausoma cu ta 
den proceso di acreditacion 
door di instancianan 
internacional. E facilidadnan 
di e Universidad ta hopi 
impresionante. 


e REUNION PROGRESO 
PROYECTO LNG 


Recientemente a reuni cu 
representantenan di Eagle 
LNG riba e progreso den e 
proyecto. E proyecto lo sirbi di 
transicion pa Aruba no sigui 
depende di Heavy Fuel Oil 
(HFO) y transiciona pa un 
energia mas limpi. 


e REUNION CU SRA. MILLY SCHWENGLE 


Despues di sirbi Aruba pa 6 afia como miembro 
pa Aruba na Raad van State , sra. Milly 
Scwengle lo bolbe Aruba bek fin di e afia aki. 
Mientrastanto tin hopi trabou pa haci ainda y ta 
importante pa di parti di Gobierno duna sra. 
Schwengle mas tanto informacion posibel di 
desaroyonan den 

nos pais. 


e REUNION ARUBAHUIS 
Prome Minister 

a reuni cu colega 

Minister Plenipotenciario 
Ady Thijsen y hurista di 
Arubahuis Shandra John 
riba e posibilidadnan 

cu tin na Union Europeo. 
Nan ta haciendo un 
tremendo trabou pa 
yuda Aruba yega 
na fondo. 

Dialuna mainta Minister Maduro a reuni cu e team di IMF cu ta pa por sigura cu Aruba por conoce stabilidad financiero. E team 
na Aruba pa e Article IV Mission den cual ta evalua e sistema a wordo informa tambe di e cambionan fiscal cu ta tumando 
financiero y economico di Aruba. Den e proximo dianan e team luga y e negosacionnan cu tin cu Hulanda pa refinancia e debe 
di IMF lo reuni cu varios persona y instancia pa asina por haya cu e pandemia di COVID 19 a trece cune pa Aruba. 
un bista di e situacion na Aruba. 

Na comienso di juni, Minister Maduro lo reuni atrobe cu e team 
E mandatario a splica e team di e trabounan cu ta wordo haci pa asina por conoce e resultado di e Article IV Mission di Aruba. 

MINISTER MADURO TABATA PRESENTE NA E 
APERTURA DI E EXPOSICION “20 OBJETOS: 
UNA HISTORIA DI ARUBA Y CURACAO 


Riba invitacion di Embahador di Reino Hulandes na Colombia, 
Minister di Cultura Xiomara Maduro tabata diaranson ultimo 
na Bogota pa e apertura di e Exposicion “20 OBJETOS: 
UNA HISTORIA DI ARUBA Y CURACAO” cu a tuma luga na 
Biblioteca Luis Angel Arango. 


E exposicion a keda organisa pa Embahada Hulandes pa asina 
dedica atencion na e relacion di Reino Hulandes cu Colombia 
cu por medio di e islanan Aruba y Corsou ta bisifianan cu 
lasonan estrecho. Sr. Joeri Oltheten di Fundacion Wintertuin 
hunto cu sr. Renwick Heronimo di Fundacion Museo Arubano 
a keda encarga cu e proyecto social unda a scoge 20 obheto, 


storia di cada Pais fo'i e perspectiva di e 
cuidadano di e Pais. 


Di e manera aki un parti di e historia di 
fi Aruba y Corsou ta bira conoci pa e Pueblo 
Colombiano y esaki ta yuda pa keda tene 
e lasonan fuerte entre e Paisnan di Reino 
Hulandes y Colombia. E exposicion lo 
permance un luna na Bogota y despues 
lo sigui pa San Andrés, Barranquilla, y 
Medellin. Ademas Minister Maduro hunto 
cu otro representantenan a forma parti di 
un panel na unda a amplia riba e lasonan 
fuerte cu Aruba tin cu Colombia. 


108 0PHETO 


| 

Minister Maduro di Cultura ta informa: 


DEN UN EXPOSICION DEDICA NA LASONAN 
DI REINO HULANDES CU COLOMBIA TIN 10 
OBHETO CU TA CONTA UN STORIA DI ARUBA 


E exposicion "20 Objetos: una historia de Aruba y Curazao" di 
sr. Joeri Oltheten na e Biblioteca Luis Angel Arango na Bogota, 
ta contene 10 obheto cu cual un ciudadano di Aruba ta conta su 
historia. Pa Aruba sr. Renwick Heronimo di Fundacion Museo 
Arubano tabata encarga pa acerca e personanan y scoge e 
piesanan. Den e exposicion por aprecia e "Violin' di Mo Tito di 
sra. Maybeline Arends-Croes, e 'Staf Indjan' di sr. Raymundo 
Dijkhoff, e 'Carta pa Gezaghebber' di sr. Peter Scholing, e 
"Teblachi di Spiel' di sra. Olga van Bochove, e 'Holoshi di Boto' 
di sr. Clyde Harms, e 'Boter di Bols' di sr. Roy Feliciano, e 'Lele' 
di sra. Titi Tromp, e 'Abacus' di sra. Madel Jim, e 'Casuela' 
di sr. Atan Lee, y e 'Carnival Head Piece' di sra. Cherryldine 
Buckley. Via e sistema auditivo e bishitante di e exposicion por 
haya sa mas di cada piesa y riba panelnan grandi cu rondona 
e exposicion, por admira cada persona cu nan obheto preferi 
cu ta conta un storia di nos Pais. 


E exposicion a wordo organisa pa Embahada di Reino Hulandes 
na Colombia cu yudansa di Prins Bernard Cultuurfonds y ta 
inspira pa e exposicion '100 obheto' di sr. Joeri Oltheten di 
Fundacion Wintertuin. E meta di e exposicion ta pa mustra 
e lasonan estrecho cu e Paisnan den Reino Hulandes tin 
cu Colombia. Minister Maduro di Cultura tabata invita pa 
Embahada di Reino Hulandes na Colombia pa asina haci 
apertura di e bunita exposicion aki cu ta wordo exhibi na 
Bogota, San Andres, Baranquilla y Medellin. 

20 objetos: una historia de Aruba y Curazao 


"20 Objetos: una histo: 


ria de Arul 
de Participación social 


iba y Curazao" es Un proyecto 
a Una parte de la historia de 
hacen parte del Reino de los 
e objetos personales, diez de 


proceso de participación soc 

r 

Hr acerca del pasado y el presente. Los objetos y sus 
Istorias permiten generar diálogos con las comunidades en 

temas como migración, 


Llega a la Biblioteca Luis Ángel Arango la exposición 
lerechos humanos, memoria 
colectiva, construcción de paz, entre otros i 4 ; 


El proyecto para Colombia nace de la iniciativa *100 Opheto: 
Una historia de Curazao”, donde se trabajó con 100 objetos en 
talleres participativos en la isla. Estos objetos y sus historias se 
encuentran en una colección digital en el sitio web: 


https://1000pheto.org/. 100 Opheto fue una iniciativa de Joeri ri ; £ 2 S A 
Oltheten, director de la fundación cultural Wintertuin en $. ` f ° 
Curazao; quien trabajó junto con Cleo de Brabander (directora è 5 È 

creativa), David van Delden (productor digital), Martijn pē k 


Brugman (historiador/escritor) y Fardy Lodowica (productor de 
audio). 


! SE una historia de 
EI proyecto tiene varios objetivos vestigar cómo el > N l 


patrimonio cultural puede ser traído a la vida C a ayuda de Ñ K xl y ki P 5 

naciones en tiempos de división. desigualdad e cor i ? o, 

y para conectar a las personas entre sí en sl morrar los i e A 

cultural, De igual manera, el proyecto pretende re ises de 

lazos compartidos entre Aruba, Curazao y © 
Latinoamérica y el Caribe. 

Diamars tabata un dia cu hopi movecion turistico pa nos 
centro di cuidad debi na e prome call di e barco crucero 
Carnival Celebration. Minister di Turismo Sr. Dangui Oduber ta 
satisfecho di mira un otro mega crucero pa prome bes na nos 
waf. E mega crucero aki ta pertenece na Carnival Cruise Lines 
y a yega nos isla cu 5683 turista crucero riba dje. Esaki sigur ta 
refleha e maneho di turismo di Ministerio di Turismo. 


Locual ta hopi positivo pa Aruba ta cu e barco crucero cu a 
yega 7or di mainta ta sali bek te cu 10or di anochi, pues esaki 
ta keda staciona na e porta di Oranjestad pa 15 ora. Esaki ta 
nifica cu e pasaheronan aki lo tin mas ora pa nan aporta na 
Aruba su economia. 


Carnival Celebation por acapara 6500 pasahero, tin un total 
di 20 deck y ta midi 345 meter di largo. E ta un barco cu a 
wordo construi na aña 2022, pues e ta basta nobo. Carnival 
Celebration ta e barco crucero di mas grandi y esun principal 
(flagship) di Carnival Cruise Lines. Danki na e vision di Gobierno 
cu a haci e inversionnan y preparacionnan necesario, nos ta 
ricibiendo varios di e mega cruceronan aki awo. 


Nos turismo crucero den e prome 4 lunanan a ricibi un total di 
425.620 mil turista crucero. Esaki ta 70.185 mil turista crucero 
mas cu na 2019 y ta un crecemento di 19.7%. E cantidad di 
calls den aña 2023 tambe ta surpasa e cantidad di calls di aña 
2019 den e prome 4 lunanan. Aruba su high season a termina 

na april y tawata uno historico. 


Pa cu e luna di mei ainda falta 3 calls cu ta riba dia 30 di mei 
caminda lo ricibi 3 barco crucero cu ta Mariner Of The Seas, 
Celebrity Equinox y Carnival Horizon. Maske cu awor nos ta 
den low season Minister Oduber ta premira cu e afia aki ta bay 
bira un afia record pa nos turismo crucero si tene cuenta cu e 
tur e proyeccionnan. 


Gobierno ta haciendo tur lo necesario pa sigui stimula nos 
economia. Tin proyectonan grandi na caminda pa mehora 
producto Aruba. Un di nan ta na e ex edificio di DOW caminda 
lo bay converti esaki den un Visitor Inspiration Center 
specialmente pa nos turistanan crucero. Turismo ta keda e 
driver di nos economia. 

Vice Prome Minister di Corsou senora Ruthmilda Larmonie-Cecilia: 

"Mi a sali di e conferencia aki cu hopi animo, y hopi material pa asina por 
sigui traha duro riba cambio di nos sistema di uza energia" 


Durante e siman di 10-12 di Mei 2023, Aruba 
tabata isla anfitrion pa loke ta e prome 
"Caribbean Climate Energy Conference 2023 
(CCEC2023)". Un siman fructifero na unda a 
toca temanan importante pa loke ta e maneho 
di e Transicion Energetico, Adaptacion di 
Clima y e Financiamento pa cu e proyectonan 
aki. E conferencia aki a conta cu participacion 
di representantenan di diferente pais rond 
mundo na unda a yega na palabracionnan 
concreto. 


Despues di e conferencia, a logra entrevista 
señora Ruthmilda  Larmonie-Cecilia cu 


ta Minister di Desaroyo Social, Labor y jā 


Bienestar di Corsou y alabes e Vice Prome Minister. Sefiora 
Larmonie-Cecilia a indica cu e 3 dianan di e conferencia tabata 
sumamente importante pa e islanan chikito cu poco poco ta 
sintiendo e efectonan di cambio di clima. Segun e mandatario, 
e por a saca afor cu unabes e paisnan den Reino uni forsa, nan 
lo logra cosnan grandi den beneficio di e comunidad. Tambe 
el a indica cu e situacion di clima ta yegando mas cerca di e 
paisnan chikito y p'esey a bira ora pa atende cu esaki na un 
forma structural. 


"E 3 dianan aki tabata uno importante y fructifero na unda e 
paisnan chikito a conecta lasonan cu otro pa asina sigui traha 
den bienestar di nos pueblo. Tambe ta importante pa traha 
hunto pa asina den futuro como islanan den Caribe nos por 
sostene otro ora cu tin necesidad. Mi a sali di e conferencia 


riba cambio di nos sistema di uza energia", e mandatario a 
expresa. 


Awe Diamars, 23 di Februari minister Geoffrey Wever lo biaha 
hunto cu un delegacion comercial di Aruba pa Bogotá, Colombia. 
E delegacion ta consisti di empresarionan, representantenan di 
Kamer van Koophandel Aruba, como tambe di Departamento 
di Asuntonan Economico, Comercio y Industria y lidera pa 
minister Geoffrey Wever. 


Un mision comercial ta un instrumento importante den maneho 
economico di un pais. Meta di esaki ta pa banda di fortifica e 
cooperacion economico entre e dos paisnan, tambe facilita cu 
nos negoshinan tin mas acceso na e mercado colombiano y 
stimula cu nos consumidornan tin mas choice den productonan 
y servicio. 


Minister Geoffrey Wever a informa cu representantenan di 
sector comercial di Aruba ta bai participa den actividadnan 
importante pa promove nan negoshi y fortifica relacionnan 

Geoffrey Wever 


MINISTER 


Pas 


comercial cu Colombia, enfocando 
riba  oportunidadnan nobo pa 
miho productonan y/of miho 
prijs, of expande nan servicio 
internacionalmente. 


Colombia ta un ehempel primordial 
di un mercado potencial caminda 
empresarionan di Aruba por 
expande nan operacionnan. 
Durante nan estadia na Colombia, e 
| delegacion ta plania pa participa den 
| negociacionnan intensivo, estabele 
conexionnan strategico cu potencial 
clientenan como tambe identifica 
oportunidadnan di colaboracion. 

"E mision comercial ta un paso 
esencial pa e empresarionan di 
Aruba den nan esfuersonan y 
ambicion pa amplia nan mercado 
y expande nan servicio den e region". Tambe ta reconoce e 
balor geopolitico di e Trade Mission pa fortifica relacionnan 
bilateral y e lasonan comercial entre Aruba y Colombia, cual 
ta "contribui na intensificacion di comprension intercultural, 
respet mutuo y cooperacion", segun minister Geoffrey Wever. 


Tambe tin representante di ministerio di salubridad cu lo 
acompafia e delegacion, explorando oportunidadnan pa jega 
na um acuerdo bilateral y asina reanuda importacion di carni 
for di Colombia. Esaki sigur lo ta un paso monumental si por 
logra esaki, importa carni di Colombia, mirando su cercania y 
prijs faborabel. 


"Un palabra di exito na ful e delegacion, specialmente nos 
empresarionan y cu hunto nos logra acuerdonan cu beneficio 
mutuo pa e e dos nos paisnan" - minister Geoffrey Wever. 

Pa varios luna empresa estatal SETAR ta trahando riba un 
projecto importante pa diversificacion di su portfolio y economia 
di Aruba, pa establece un Cybersecurity Center of Excellence 
(CCoE) hunto cu un partner strategico y experto riba e tereno 
aki esta sefior Paul Eelens conhunto cu un empresa hulandes. 


Minister di Asuntonan Economico, Comunicacion y Desaroyo 
Sostenibel, Geoffrey Wever, cu ta representa Gobierno di Aruba 
como accionista unico di SETAR a haya un presentacion di e 
empresa CCOE, cu ta specialisa riba cybersecurity avansa. 


"Mi ta sumamente orguyoso cu SETAR a haci e paso aki, y 
asina ta contribui na diversificacion di nos economia y tambe 
na fortifica e knowledge economy. E CCOE tin e potencial di 
exporta servicio den regio y nos ambicion ta pa e CCOE bira 
un regional player", segun Minister Wever. 


E realidad di e mundo digital di awe ta cu sistemanan digital 
ta hunga un rol vital den nos bida diario. Nos ta depende di 
tecnologia pa comunicacion, eherce comercio, educacion, cuido 
di salud, y entretenimento, entre otro cos. Pero e dependencia 
aki ta haci nos vulnerabel pa atakenan cibernetico (cyber 
attacks), breach di datonan (data breach), y otro menasanan 
pa siguridad. 


Mundo digital ta compleho, dinamico, y semper ta cambia. 
Mientras tecnologianan nobo ta surgi, tambe ta surgi reto 
nobo di seguridad. Hackers y criminalnan digital ta busca 
constantemente maneranan nobo pa explora vulnerabilidadnan 


den nos sistemanan digital caminda nan por infiltra. Ta horta 
data/informacion critico (“data breach”) of “secuestra” data/ 
informacion critico (via “ransomware”) a traves di diferente 
metodo of scams. 


Phishing scams, malware, DDoS y otro forma di metodonan 
uza pa criminalnan cibernetico ta aumentando drasticamente. 
E consecuencianan di e atakenan aki por ta serio, manera 
perdida financiero severo y daño na reputacion, tambe por 
ta un menasa pa seguridad nacional y hasta por ocaciona 
perdida di bida. 


Den termino global, seguridad cibernetico ta un problema 
creciente y ta afecta tur tipo di organisacionan y individuonan 
mundialmente. Crimen cibernetico ta calcula pa ta costa e 
economia global mas di $1 triyon anualmente, y e cifranan aki 
ta spera di subi. E crecemento di conexionan den nos sistema 
digital, e importancia di Internet of Things (loT), y adoptacion 
extenso di Cloud Computing (warda data/informacion 
digitalmente via internet), entre otro tendencianan, ta amplia e 
area di posibel atake pa criminalnan cibernetico tuma bentaha. 


Seguridad cibernetico a bira prioridad pa gobiernonan, 
empresanan, y individuonan. E participacion di Setar NV den 
CCOE ta un stap importante pa proteha e “digital assets” di 
Aruba, incluyendo infrastructurnan IT critico di gobierno, 
infrastructura, y di comercio. Mester eleva urgente e nivel di 
seguridad pa evita infiltracion criminal, cuture consecuensianan 
posibel, manera disrupcion di sistema of perdida di dato. 

CAMPEONATO INTERNACIONAL DI 


BODYBUILDING CENTROAMERICANOS Y DEL 


CARIBE TA 


p 


Recientemente, Minister Endy Croes a reuni cu presidente di 
Aruba Bodybuilding & Powerlifting Association Sr. Giovanni 
Arends acompaña pa Sr. Glenn Dubero. Desde aña pasa a 
haci un peticion pa september di e aña aki Aruba “host” un 
campeonato internacional di bodybuilding, Centroamericanos 
y del Caribe. Aruba Bodybuilding & Powerlifting Association 
ta celebrando 50 aniversario e aña aki. Centroamericanos 
y del Caribe lo tuma luga e aña aki na Aruba, entre 21 pa 
25 di september, unda cu alrededor di 38 pais y 450 atleta 
lo ta competiendo. Sr. Arends a presenta nan plan final na 
e comision di Ministerio di Deporte, cual lo percura pa duna 
sosten substancial pa organisa e campeonato aki na Aruba. 


Minister Endy Croes ta indica cu e evento internacional aki na 
Aruba ta cumpli cu vision di Gabinete Wever-Croes Il, mirando 
cu mei y september ta e lunanan mas abou den turismo y e 
evento aki lo trece mas di 600 bishitante na Aruba den e luna di 
september. Pues, ademas di aporta na e desaroyo di deporte 


TUMA LUGA NA ARUBA E ANA AKI 


CETTE 


Pais Aruba, ta contrbui na e desaroyo di nos turismo. Minister 
Endy Croes y Sr. Arends ta keda den comunicacion estrecho cu 
otro pa organisa Centroamericanos y del Caribe exitosamente. 
Cu disciplina, deseo, dedicacion y determinacion ta logra meta. 

MINISTER ENDY CROES A PRESENCIA E OPEN 
TRAINING DI BMX NA STREETWISE NA 


Diasabra atardi, Minister Endy Croes a bishita e open 
training di BMX riba e pista di Streetwise na San Nicolas. 
Recientemente a haci e pista completamente limpi, pa esnan 
cu ta haci e deporte di “bicycle motocross” (BMX) por practica 
bek despues di varios afia. Mandatario di Deporte a pasa pa 
saluda e hobennan y presencia e training di BMX. Un grupo 
hopi motiva cu ta practica e deporte aki, a tuma e iniciativa di 
acerca Minister di Deporte Endy Croes pa pidi contribucion pa 
haci e parke limpi. 


SAN NICOLAS 


Minister Endy Croes a indica cu a traves di Lotto pa Deporte a 
aloca fondo pa haci e parke limpi, rosa e tereno y drecha e pista 
bek. Tambe, a palabra cu e organisacion cu nan lo percura pa 
un parti di e proyecto y ta bay organisa competencia pa recauda 
fondo pa termina di drecha e parke. Por a nota cu e coredonan 
tabata contento pa test e pista y practica nan deporte faborito. 
Minister Endy Croes ta gradici Fundacion Lotto pa Deporte pa 
aporta den e proyecto aki, alabes ta gradici Streetwise cu ta 


percura pa e parke. 


MINISTER ENDY CROES A ASISTI NA E APERTURA 
OFICIAL DI NEXT LEVEL F&B INSTITUTE 


Dia 9 di mei, Minister di Ensefiansa y Deporte Endy Croes a 
acudi na e apertura oficial di Next Level F&B Institute. Next 
Level F&B Institute ta duna diferente curso di e industria di 
cuminda y bebida (Food & Beverage). E meta principal di 
Next Level F&B Institute ta pa e calidad di servicio na Aruba ta 
riba e siguiente nivel. E cursonan cu Next Level F&B Institute 
ta ofrece ta: Bartender for Beginners, Next Level Bartender, 
Bar Management, F&B service, On property training y F&B 
Consulting Services. 


Minister Endy Croes tabatin e honor di corta e cinta pa asina 
duna inicio oficialmente na e apertura di Next Level F&B 
Institute. Minister Endy Croes ta felicita director di Next Level 
F&B Institute Sr. Marcel Angela y henter famia cu tabata 
presente na e bunita apertura na Sabana Grandi 55 B, Santa 
Cruz. Pa tur esnan cu ta desea di sigui desaroya nan mes y ta 
desea di aplica pa e cursonan di Next Level F&B Institute por 
tuma contacto cu Sr. Angela na 562-4023. 

PREPARACIONNAN TA CLA PA 
WEGANAN ESCOLAR 2023 
CU TA INICIA DIABIERNA AWO 
26 DI MEI CU MAS DI MIL ALUMNO DI 


ARUBA 


45 SCOL PARTICIPANDO 


Diabierna awo, ta tuma luga e apertura tan spera di Weganan 
Escolar 2023. Cuminsando cinc'or di atardi cu e “warm up 
jam” dilanti Compleho Deportivo Frans Figaroa na Noord cu dj, 
brassband hunto cu e mascota Wiwi saludando nos muchanan. 
Pa 6'or di atardi lo inicia e ceremonia oficial cu desfile di 
scolnan, baile, show y entrada di e antorcha olimpico. E banda 
Tsunami lo ta den stadion pa deleita tur esnan presente cu nan 
tremendo musica y pa pone ambiente total. 


Rond di mil alumno di 45 scol preparatorio, scol basico y scol 
secundario di Aruba ta bay enfrenta otro den un competencia 
amistoso den shete (7) diferente disciplina, entre otro, 
badminton, functional fitness, volleyball, basketball, futbol, 
beach tennis y baile deportivo. Minister Endy Croes ta invita 
henter pueblo di Aruba pa bin apoya nos mucha- y hobennan 
den nan deporte escolar. 


MINISTER ENDY CROES A ACUDI NA E CLAUSURA 
DI CAMPEONATO 2022-2023 DI FUTBOL 
CATEGORIA U-5 Y U-7 


Mi. E V dāt "M 

Diasabra mainta, Minister di Ensefiansa y Deporte Endy Croes 
hunto cu Prome Minister Evelyn Wever-Croes y Minister Rocco 
Tjon a acudi na e clausura di Campeonato 2022-2023 di futbol 
den categoria U-5 y U-7 na Compleho Deportivo Frans Figaroa. 
Minister Endy Croes a indica cu e tabata un tremendo wega 
y cu ta contento di por mira e muchanan cuminsa di un edad 
asina trempan den deporte. Tabatin un cantidad di persona 
presente cu a bay apoya nan ekipo preferi. 


Na final di e wega, Minister Endy Croes hunto cu Presidente 
di AVB Sr. Randolf Lacle y e miembronan di directiva a haci 
entrega di medaya na e muchanan cu a participa durante 
Campeonato 2022-2023. Ademas di esaki, coach di cada 
ekipo a ricibi un medaya. E mandatario di Deporte ta gradici e 
mayornan cu ta apoya nan yiu den e deporte bunita aki y ta hiba 
nan tur training. Pa finalisa, Minister Endy Croes ta felicita Sr. 


Randolf Lacle y miembronan di directiva di Arubaanse Voetbal 
Bond (AVB) cu a organisa e campeonato aki. Alabes ta aplaudi 
e coach- y muchanan cu e tremendo wega. 

Diasabra atardi, Minister Endy Croes a acudi na e wega final 
di Senior Division Interliga 2023 cu a tuma luga na Pos Chikito 
Ballpark. Den un partido yena di emocion y suspenso ekipo di 
North Senior League y South Senior League a bataya pa logra 
e titulo di maximo di e campeonato. Den un tremendo partido 
North Senior League a titula campeon cu e score di 9-7 y lo 
representa Aruba na Latino Americano 2023 di Senior Division 
cu ta tuma luga Curaçao. 


Minister Endy Croes ta felicita organisado- y ekiponan cu 
a participa na e campeonato. Finalisando, mandatario di 
Deporte ta felicita ekipo di North Senior League cu e victoria y 
ta deseanan hopi exito na Curacao. Cu boso deseo, disciplina, 
dedicacion y determinacion boso ta logra! 

MINISTER THIJSEN A BISHITA RECTOR DI UNIVERSIDAD 
DI ARUBA VIOLA HEAIMER 


Minister Plenipotenciario mr. Ady Thijsen a reuni cu rector di 
Universidad di Aruba Viola Heutger. Durante di e combersacion 
a papia riba temanan cu ta regarda Universidad di Aruba y 
tambe studiante. A papia riba cooperacion entre Universidad 
di Aruba y Arubahuis y con esaki lo mester ta. Minister Thijsen 
a bisa cu como e ta alabes Representante di Aruba na Union 
Europeo, lo por mira unda tin fondonan cu Universidad di 
Aruba por haci uso dje. Ya caba Aruba ta haci bon uso di e 
Erasmusplus programma, cu ta un programa di intercambio pa 
studiantenan di Universidad di Aruba. 

E rector di Universidad di Aruba a trece dilanti cu lo ta 
importante pa bin cu encuentro of charlanan pa studiantenan, 
sigur e prome tres lunanan ora cu nan ta na Hulanda. Minister 
Thijsen a bisa di su persona tambe ta kere den encuentronan 
regular cu studiante pa asina duna informacion, intercambia di 
opinion pa mira kico ta biba bou di nos studiantenan y na final 
estrecha e laso entre e studiante y Arubahuis. 


Sra. Heutger a añadi cu lo mester bin mas conocemento 
di tur e posibilidad di estudio na Universidad di Aruba. Pa 
loke ta Hulanda lo mester bin mas data riba studiantenan 
y mas intercambio cu e mentornan. Sra. Huetger a bisa cu 
Universidad di Aruba ta den pleno accion pa mas studiante 
pa logra na Phd na Universidad di Aruba y asina brinda mas 
chens pa investigacion. Tambe lo mester busca fondonan pa 
crea mas catedra (leerstoel). 

Minister Thijsen a puntra sra. Heutger riba e posibilidad pa 
estudio pa enfermeria riba nivel di HBO na Universidad di Aruba. 
Akinan sra. Heutger a bisa Universidad di Aruba ta en busca di 


posibilidad pa trece un ramo di estudio asina na Universidad di 
Aruba den combinacion cu un HBO scol na Hulanda. 


Finalmente Viola Heutger a bisa cu Universidad di Aruba 
ultimo añanan a conoce un crecemento remarcabel y a cera 
cooperacionnan cardinal, manera cu Katholiek Universiteit 
di Leuven cu conhuntamente cu Universidad di Aruba a crea 
SISSTEM, cu ta “Sustainable Island Solutions through Science, 
Technology, Engineering and Mathematics”. 

Alabes Universidad di Aruba tin hopi bon experencia cu e 
Academic Foundation Year, cu ta un programa di 1 aña unda 
e studiante ta ricibi preparacion prome cu e cuminsa cu un 
estudio avansa 

Por ultimo Viola Heutger a mustra riba e posibilidad pa studia 
na otro paisnan, manera Alemania, unda un estudio avansa ta 
gratis y camber pa studiante ta hopi mas barata cu Hulanda. 
Alabes mas estudio na Alemania tambe ta wordo duna den 
Ingles. 


COMBERSACION DI JOCELYN CROES RIBA 
COOPERACION DBB Y ARUBAHUIS 


Den su reunion cu director di Directie Buitenlandse Betrekkingen 
(DBB) Jocelyn Croes, Minister Plenipotenciario mr. Ady Thijsen 
a papia riba cu lo mester defini kico Arubahuis ta spera di 
DBB y cu conhuntamente lo mester yega na maneranan di 
cooperacion cu ta practico. Tambe presenta na e combersacion 
tabata Olivia Croes, director interino di DBB y Shandra John, 
hurista di Arubahuis. 


Den e combersacion aki tambe a toca e tema di e Conferencia 
di Embahador cu lo mester tuma lugar na Aruba. Banda di 
esaki lo mester papia riba compromisonan cu embahadanan 
y tambe stipula un jaarplanning di embahadornan cu ta desea 
di bishita Aruba. 

Sra. Croes a papia riba loke ta wordo yama diplomacia 
economico, cu antes tabata cai bou di e ministerio di Asuntonan 
Economico, pero awor a bira parti di e maneho di e Ministerio 
pa Asuntonan di Exterior. Riba e tereno aki tambe lo mester 
busca manera pa coopera cu otro. 

Minister Thijsen a menciona den cu combersacion cu e 
director di DBB e asunto rond di e asina yama “Exclusieve 
Economische Zone” cu ta cubri 200 miya di laman for di costa 
di Aruba. Dentro di e zona aki e pais tin algun derecho, manera 
e derecho di explotacion na materia prima, derecho riba pesca 
den e zona aki y tambe investigacionnan cientifico. DBB lo bai 


mira kico e acuerdo cu Venezuela ta encera y tambe lo mester 
mira cu si ta existi un un acuerdo cu Republica Dominicana cu 
tambe ta forma frontera cu e zona aki 


Sra. Croes a papia riba su trabao como director nobo na 
DBB y pa traha riba un “instellingsbesluit” pa DBB. Tambe 
ela menciona e proceso pa BEUK (Buro Europese Unie en 
Koninkrijksrelatie), cu actualmente ta un buro riba su mes, lo 
mester incorpora cu DBB. 

Finalmente Minister Thijsen a gradici sra. Croes pa e 
combersaacion, mirando cu DBB ta un di e departamentonan 
cu Arubahuis ta traha masha estrecho cune. 

MINISTER THIJSEN A REUNI CU CEO DI ATA RRNELLA CAGES 


Minister Plenipotenciario mr. Ady Thijsen a reuni cu CEO di 
ATA Ronella Croes. Den e combersacion aki a papia riba 
diferente tema di interes comun. Asina a papia riba e initiativa di 
embahador di Rumania pa bin cu un Conferencia di Embahador 
na Aruba. Un initiativa cu CEO di ATA a bisa di ta un bon idea, 
principalmente si envolvi embahadornan di paisnan di cual 
Aruba ta ricibi turismo of cu ta forma un potencial turistico pa 
futuro. 

Mirando e exito di e cooperacion entre Arubahuis y ATA 
durante di e recepcion na ocacion di Dia di Himno y Bandera 
na Hulanda na luna di maart, CEO di ATA a bisa cu sigur ATA ta 
dispuesto pa contribui den esaki. Tambe ATA ta mira posibilidad 
pa sostene un Arubadag, en espera den cual modelo esaki lo 
por wordo celebra. 


Minister Thijsen a menciona cu ela papia cu e embahador 
di Surnam riba eventual cooperacion entre Surnam y Aruba, 
por ehempel combinacion di destinacion. Surnam tin su parti 
di naturaleza (jungle) y Aruba tin su beachnan. Sra. Croes a 
bisa cu Aruba ta den combersacion cu e aerolinea Surinam 
Airways pa mira unda por tin tereno pa cooperacion. Pa keda 
riba e tereno di aerolinea, e CEO di ATA a menciona e hecho 
cu KLM a baha nan capacidad pa Aruba. Aunke cu KLM ta 
sigi cu vuelonan diario pa Aruba den combinacion cu Boneiro, 
e compania ta pone un Airbus 330 riba e ruta aki cu menos 
capacidad di stoel. E rason segun sra. Croes ta un banda 


e scarsedad na personal, pero tambe cu KLM — despues di 
Covid - a hisa su capacidad riba destinacionnan den Asia. 


E CEO di ATA a papia cu Minister Thijsen tocante e reto riba e 
mercado laboral. Lo mester concientisa studiantenan cu nan 
por haci carera den e sector di turismo. Lo ta bon pa sondea e 
posibilidad pa bin cu un job fair na Hulanda unda lo enfoca kico 
ta nifica traha den turismo. Esaki lo mester stimula studiante, 
pero tambe "young professional” pa un carera den e sector di 
turismo. 

Minister Thijsen a bisa di ta para tras di e idea aki, pasobra e 
tambe ta haya sumamente importante pa traha riba un plan pa 
trece nos hendenan bek Aruba. 

Na final CEO di ATA Ronella Croes a haci entrega di un regalo 
na Minister Thijsen como aprecio pa e combersacion ameno. 


E SITUACION DI STUDIANTE HALTO RIBA AGENDA DEN 
COMBERSACION CU aka DEA 


Den su combersacion cu Minister Plenipotenciario tabata tin 
cu director di Departamento di Ensefiansa (DEA) Annemarie 
Proveyer a papia riba cuater punto di discussion cu na e 
momento aki ta sumamente importante pa e studiantenan na 
Hulanda. Esakinan ta guia na e studiantenan, e asunto cu Free 
Movers, vivienda y seguro di Malesa. 


Pa loke ta e punto di guia na e studiantenan pa medio di 
mentornan, sra. Proveyer a bisa cu lo mester pensa den 
un "estilo nobo” di mentor. E mentor mester ta un “schakel” 
importante na e studiante. Segun Minister Thijsen un bon 
guia ta un bon inversion na momento cu Aruba mester di 
nos hendenan pa bin bek. Loke segun sra. Proveyer tambe 
ta hunga un rol na e momento aki, ta cu DUO ta ofrece mas 
ampliacion na e studiante Arubiano cu hopi di nan ta tuma e 
“startpakket” di Aruba y despues sigi cu un fiansa di DUO, 
sin nesesariamente keda cu un “Arubalening”. Esaki ta trece 
cune tambe cu e studiante ta bai for di bista di instancianan na 
Aruba, manera Arubahuis y DEA. 

Minister Thijsen a bisa cu di ta contento pa tende cu Aruba ta 
trahando riba un plan integral kico ta e demanda riba e mercado 
laboral. Sra. Proveyer a bisa esaki ta hinca den Plataforma 
Ensefiansa y Labor (PEL), unda diferente partnernan social ta 
envolvi. 

Pa loke ta e situacion y visibilidad riba e grupo di Free Movers, 
cu ta studiantenan cu ta bin sin un “Arubalening” Hulanda, sra. 
Proveyer ta di acuerdo cu Minister Thijsen cu pa e grupo aki 
tambe lo mester bin un forma di guia. Mayoria di nan ta sigi un 
estudio riba nivel di MBO. 


E asunto rond di vivienda pa studiante a keda papia, unda un 
biaha mas Minister Thijsen a bisa cu esaki ta un punto cu semper 
e ta trece dilanti ora cu e bishita y papia cu burgemeesternan. 
Pero e problema ta conta pa henter Hulanda, un ciudad mas 
grandi cu e otro. Minister Thijsen a bisa cu e ta papiando cu 
minister di Ensefiansa Endy Croes pa mira cual solucionnan 
por bin cune. 

E punto riba seguro medico pa e studiantenan, ta algo cu 
recientemente a keda regla, unda studiantenan Arubiano 
por bai den e asina yama “basisverzekering” di Hulanda. 
Antes e ley riba seguro medico obligatorio di Hulanda, tabata 
exclui studiantenan Arubiano pa motibo cu nan tabata wordo 
catagorisa como personanan cu ta na Hulanda pa studia, dus 
temporal. Studiantenan Arubiano mester a tuma un seguro 
medico internacional. E Nationale Ombudsman di Hulanda 
Reinier van Zutphen a traha un rapport critico riba e asunto 
aki y esey a conduci cu Gobierno di Hulanda a cambia e ley. 
Annemarie Proveyer a bisa cu awor e studiante Arubiano tin 
diferente opcion pa cu seguro medico cu sigur ta positivo. 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 

